open-index/open-wikipedia-markdown huggingface dataset:
Atomic Kitten

**Atomic Kitten** er en engelsk vokalgruppe fra Liverpool som består av Liz McClarnon, Natasha Hamilton og Jenny Frost. Sistnevnte erstattet Kerry Katona etter at hun sluttet i 2001. Gruppa ble offisielt oppløst i 2005, men har opptrådt sammen etter dette.

Bandet sto for en mer pop-orientert form for vokalsang. De solgte over åtte millioner album og singler over hele verden. Mange av sangene nådde høyt opp på musikklistene, eksempler er «Right Now», «Whole Again», «Eternal Flame», «The Tide Is High» (opprinnelig sunget av The Paragones) og «Ladies Night».

## Eksterne lenker
* 
* 
*
Bjørumsklumpen

**Bjørumsklumpen** (oftest bare kalt *Klompen*) er byfjellet til byen Namsos i Trøndelag. Det ligger like nord for Namsos sentrum og har en høyde på 114 meter over havet. Det tar omtrent 20 minutter å gå fra Kirkegata i Namsos til Bjørumsklumpen, som gir flott utsikt over Namsfjorden.

## Referanser
Carlton County

**Carlton County** er et fylke i den amerikanske delstaten Minnesota. Det ligger de østlige delene av staten og grenser mot St. Louis County i nord, Pine County i sør og mot Aitkin County i vest. Det har også grense mot delstaten Wisconsin i sørøst.

Carlton Countys totale areal er 2 267 km² hvorav 39 km² er vann. I 2000 hadde fylket 31 671 innbyggere. Administrasjonssenteret ligger i byen Carlton. Fylkets største by er Cloquet, kjent for Cloquet-brannen 1918.

Fylket har fått sitt navn etter Reuben B. Carlton. 
 
## Eksterne lenker
*
Governador Valadares

**Governador Valadares** er en by og kommune i delstaten Minas Gerais i sørøstregionen av Brasil. Byen ligger ved bredden av elva Rio Doce. Byen er et regionalt jordbruksenter og har 289&nbsp;612 innbyggere (2006). Gruveselskapet CVRD driver en jernbanelinje som passerer gjennom byen. Governador Valadares har hatt ulike navn opp gjennom historien og fikk sitt nåværende navn i 1938.

## Referanser


## Eksterne lenker
* 
* http://www.gvfly.com.br/ibituruna.asp 
* http://www.lestemais.com.br
* http://www.drd.com.br
Pine County

**Pine County** er et fylke i den amerikanske delstaten Minnesota. Det ligger i de østlige delene av staten og grenser mot Carlton County i nord, Chisago County i sør, Isanti County i sørvest, Kanabec County i vest og mot Aitkin County i nordvest. Det har også grense mot delstaten Wisconsin i øst.

Pine totale areal er 3 716 km² hvorav 61 km² er vann. I 2000 hadde fylket 26 530 innbyggere og administrasjonssenteret ligger i byen Pine City. 

Fylket har fått sitt navn etter de store furuskogene som vokser i området. 
  
## Eksterne lenker
*
Tobias Sjögren

**Tobias Sjögren** (født 23. oktober 1970 i Göteborg) er en svensk jazzgitarist og komponist, utdannet master of arts (1996), kjent fra bl.a. soloplater (*Hymn* 1994, *Tobias Sjögren* 2002) og flere samarbeid.  Dikt av Gunnar Ekelöf ble tonesatt i utgivelsen
*Ord På Golvet* (1995) med Joakim Milder saksofon og Johannes Lundberg bass.
Med saksofonist Christian Vuust samlet han grønlandsk musikk (1995), musikk som kan høres på flere av hans utgivelser, som *The [[Thule]] Spirit* (Virgin Records 1997), der norske Per Jørgensen medvirker i trio.

Fra 1993 medvirket han i Lars Danielssons gruppe European Voices sammen med bl.a. Nils Petter Molvær og Marilyn Mazur på flere utgivelser.
Han har ledet trioen Northern Voices med Vuust og Audun Kleive (1998–) som har resultert i *Shaman* (Q-rious music, 2003).
Med Per Jørgensen, som han har samarbeidet med siden 1990, utkom *Unspoken songs* (Curling Legs, 2006) med hans egne komposisjoner i en lavmælt Pat Metheny-stil, også fremført på MaiJazz 2006.

Han skrev musikk til Thomas Eisenhardts ballett *Meget Krafigt Glemt* (København, 1996), samt installasjons-forestillingen *Mörker* (Göteborg 2000).

## Eksterne lenker
* 
*
Washington County (Minnesota)

**Washington County** er et fylke i den amerikanske delstaten Minnesota. Det ligger i de østlige delene av staten og grenser mot Chisago County i nord, Dakota County i sør, Ramsey County i vest og mot Anoka County i nordvest. Det har også grense mot delstaten Wisconsin i øst.

Washington totale areal er 1 096 km² hvorav 81 km² er vann. I 2000 hadde fylket 201 130 innbyggere og administrasjonssenteret ligger i byen Stillwater. 

Fylket ble grunnlagt i 1849 og har fått sitt navn etter USAs første president, George Washington. 
## Eksterne lenker
*
Dakota County (Minnesota)

**Dakota County** er et fylke i den amerikanske delstaten Minnesota. Det ligger i de sørøstlige delene av staten og grenser mot Ramsey County i nord, Washington County i nordøst, Goodhue County i sørøst, Rice County i sørvest, Scott County i vest og mot Hennepin County i nordvest. Det har også grense mot delstaten Wisconsin i øst der elven Mississippi utgjør en naturlig grense.

Dakota totale areal er 1 519 km² hvorav 43 km² er vann. I 2000 hadde fylket 355 904 innbyggere og administrasjonssenteret ligger i byen Hastings. 

Fylket ble grunnlagt i 1849 og har fått sitt navn etter Dakota-indianerne. 
  
## Eksterne lenker
*
Goodhue County

**Goodhue County** er et fylke i den amerikanske delstaten Minnesota. Det ligger i de sørøstlige delene av staten og grenser mot Wabasha County og Olmsted County i sørøst, Dodge County i sørvest, Rice County i vest og mot Dakota County i nordvest. Det har også grense mot delstaten Wisconsin i nordøst der elven Mississippi utgjør en naturlig grense.

Goodhue totale areal er 2 021 km² hvorav 57 km² er vann. I 2000 hadde fylket 44 127 innbyggere og administrasjonssenteret ligger i byen Red Wing. 

Fylket har fått sitt navn etter James Madison Goodhue.
## Eksterne lenker
*
Wabasha County

**Wabasha County** er et fylke i den amerikanske delstaten Minnesota. Det ligger i de sørøstlige delene av staten og grenser mot Winona County i sørøst, Olmsted County i sør og mot Goodhue County i vest og nordvest. Det har også grense mot delstaten Wisconsin i nordøst der elven Mississippi utgjør en naturlig grense.

Wabasha totale areal er 1 424 km² hvorav 64 km² er vann. I 2000 hadde fylket 21 610 innbyggere og administrasjonssenteret ligger i byen Wabasha. 

Fylket ble grunnlagt i 1849 og er oppkalt etter navnet på Siouxindianernes høvdinger, i tre generasjoner, Wabasha.
  
## Eksterne lenker
*
Ketapang

**Ketapang** er en fiskerlandsby og ferjested 8 km nord for Banyuwangi på Øst-Java. Byen er ferjested for ferjene som går over Balistredet til Gilimanuk på Bali.

Ferjene har tilsynelatende ingen avgangstider, de går hele dagen når de har fått nok biler ombord. Ettersom det er sterk strøm i stredet, må ferjene gå nordover mot strømmen og så la seg drive ned strømmen over til andre siden av stredet.

## Eksterne lenker
* 
* Informasjon om Ketapang og ferjene finnes nederst på denne siden
Chisago County

**Chisago County** er et fylke i den amerikanske delstaten Minnesota. Det ligger i de østlige delene av staten og grenser mot Pine County i nord, Washington County i sør, Anoka County i sørvest, Isanti County i vest og mot Kanabec County i nordvest. Det har også grense mot delstaten Wisconsin i øst.

Chisago totale areal er 1 146&nbsp;km² hvorav 64&nbsp;km² er vann. I 2000 hadde fylket 41 101 innbyggere og administrasjonssenteret ligger i byen Center City.

Fylket er som mange andre fylker i Minnesota sterkt influert av de mange svenske innvandrerne som slo seg ned her på midten av 1800-tallet. Det var her Vilhelm Moberg gjorde sine forhåndsstudier for trilogien *[[Utvandrerne]]* på 1950-tallet. De fiktive personene Karl-Oskar og Kristina Nilsson fra Ljuder i Småland slo seg ned ved innsjøen Ki-Chi-Saga som senere fått navnet Lake Chisago. Arven etter de tidlige nybyggerne hedres årlig med Karl Oskar Days i byen Lindstrom. Fylket har fått sitt navn etter den største innsjøen i fylket, Lake Chisago.

## Eksterne lenker
*
Winona County

**Winona County** er et fylke i den amerikanske delstaten Minnesota. Det ligger i de sørøstlige delene av staten og grenser mot Wabasha County i nord, Houston County i sør, Fillmore County i sørvest og mot Olmsted County i vest. Det har også grense mot delstaten Wisconsin i nordøst og øst der elven Mississippi utgjør en naturlig grense.

Winona totale areal er 1 662 km² hvorav 40 km² er vann. I 2000 hadde fylket 49 985 innbyggere og administrasjonssenteret ligger i byen Winona som også er fylkets største by. 

## Eksterne lenker
*
Houston County (Minnesota)

**Houston County** er et fylke i den amerikanske delstaten Minnesota. Det ligger i det sørøstlige hjørnet av staten og grenser mot Winona County i nord og Fillmore County i vest. Det har også grense mot delstatene Wisconsin i nordøst og øst der elven Mississippi utgjør en naturlig grense og Iowa i sør.

Houston totale areal er 1 473 km² hvorav 27 km² er vann. I 2000 hadde fylket 19 718 innbyggere og administrasjonssenteret ligger i byen Caledonia. 

Fylket har fått sitt navn etter politikeren Sam Houston fra Texas.

## Referanser


## Eksterne lenker
*
Bosnia-Hercegovinas flagg

**Bosnia-Hercegovinas flagg** er Bosnia-Hercegovinas nasjonalflagg. Det ble etablert og innført 4. februar 1998, i tide til at det kunne benyttes ved Vinter-OL 1998 i Nagano. Flagget ble vedtatt og innført av høyrepresentanten for Bosnia-Hercegovina, Carlos Westendorp. Flagget ble innført av en utenlandsk institusjon, siden Bosnia-Hercegovinas folkevalgte ikke klarte å enes om et flagg som kunne erstatte landets første flagg. 

## Bakgrunn
Bosnia-Hercegovinas første flagg fra 1992 var en hvit duk med våpenskjoldet til kong Tvrtko Kotromanić (1377–1391). Flagget var opprinnelig valgt som et nøytralt og samlende symbol som unngikk etniske eller nasjonale symboler, men ble under Bosnia-krigen 1992–1995 etter hvert knyttet til den bosnisk-muslimske siden. 

Landets politikere startet derfor prosessen med å designe og innføre et nytt nasjonalflagg, men landets tre store folkegrupper (kroater, bosnjaker og serbere) klarte ikke å bli enige om et nytt flagg. I stedet måtte til slutt høyrepresentanten for Bosnia-Hercegovina, Carlos Westendorp, gripe inn og få presset gjennom et vedtak til nytt flagg. 

## Utseende
Landets nåværende flagg ble innført 4. februar 1998 og har et mellomblått felt på høyre side, fulgt av et gult, rettvinklet triangel. Den resterende delen av flagget har samme mellomblå farge som feltet til høyre, med sju hele og to halve femtakkete, hvite stjerner langs triangelets hypotenus. 

Det gule triangelet er en forenklet utgave av landets geografiske form, mens de tre hjørnene symboliserer landets tre største folkegrupper: kroater, bosnjaker og serbere.

Den blå fargen og stjernene representerer Europa. Antallet stjerner skal være ubestemt, derav de halve stjernene lengst oppe og lengst nede. Fargene hvitt, blått og gult assosieres også ofte med nøytralitet og fred.

## Referanser


## Se også
*Bosnia-Hercegovina

## Eksterne lenker
* Bosnia-Hercegovinas flagg på Vexilla Mundi
Fillmore County (Minnesota)

**Fillmore County** er et fylke i den amerikanske delstaten Minnesota. Det ligger i den sørøstlige delen av staten og grenser mot Winona County i nordøst, Houston County i øst, Mower County i vest og mot Olmsted County i nordøst. Det har også grense mot delstaten Iowa i sør.

Fylket har fått sitt navn etter USAs trettende president Millard Fillmore.

## Geografi
Fillmore totale areal er 2 233 km² hvorav 2 km² er vann. Fylket tilhører Driftless Area, eller **det paleozoiske platå**. Denne del av Minnesota var isfritt i siste istid. Fylket har et typisk karstlandskap. 

## Demografi
I 2000 hadde fylket 21 122 innbyggere og administrasjonssenteret ligger i byen Preston. Av innbyggerne var 98,92% hvite, 0,17% svarte eller afroamerikanske, 0,10% genetiske amerikanere, 0,15% asiatiske, 0,17% fra andre raser, og 0,49% fra to eller flere raser. 

39,9% var av norsk, 31,1% tysk og 5,8% irsk avstamning.

## Byer og landsbyer

De første nybyggerne kom fra Muskego Settlement i Wisconsin i 1851. Norsk-amerikanerne Knut O. Kviste og Even K. Besteland var de to første som kom hit.

† Chatfield is split between Filmore County and Olmsted County.

## Eksterne lenker
*
Espen

**Espen** og **Esben** er opprinnelig danske mannsnavn dannet av norrøne *Ásbjǫrn*. *Espen* er i dag et vanlig navn i Norge.

## Etymologi
*Espen* og *Esben* har, via *Esbern*, opprinnelse som varianter av *Esbjørn*, den nyere danske formen av det gammeldanske navnet *Esbiorn*. Den norrøne formen av navnet var *Ásbjǫrn*, som også har gitt opprinnelse til *[[Asbjørn]]*. Gammelsvenske former av navnet var Asbiorn og Æsbiorn.

## Utbredelse
*Ás-/Æsbiôrn* er blant de tjue vanligste mannsnavnene funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. Den vanligste skrivemåten var  (*asbiarn*). Andre vanlige former var *osbiurn*, *asbiurn*, *esbern* og *esburn*.

Formen *Esben* er kjent brukt i Danmark fra 1400-tallet. I Danmark var *Esben* mest populært i 1970- og 1980-årene, spesielt i Nordjylland og Østjylland.

Formen *Esbjörn* var mest brukt i Sverige i 1930- og 1940-årene.

*Espen* var svært uvanlig i Norge før 1940. Det hadde en popularitetstopp som døpenavn i 1983 men har siden blitt mer uvanlig.  *Espen* er også i noen få tilfeller brukt som etternavn. Formen *Asbjørn* var populær på første halvdel av 1900-tallet.

|}

## Kjente personer med navnet
Personene i listen er ordnet kronologisk etter fødselsår.
* Espen Skjønberg (1924–2022), skuespiller
* Espen Haavardsholm (f 1945), forfatter
* Esben Esther Pirelli Benestad (f 1949), sexolog
* Espen Rustad Thoresen (f 1958), komiker
* Espen Beranek Holm (f 1960), artist og komiker
* Espen Dennis Kristoffersen (f 1964), forfatter
* Espen Hammer (f 1966), professor
* Espen Bredesen, (f 1968), skihopper
* Espen Lind (f 1971), artist
* Espen Eckbo (f 1973), komiker og skuespiller
* Bjørn Esben Almaas (f 1975), forfatter
* Espen Johnsen (f 1976), stortingsrepresentant
* Espen Johnsen (f 1979), fotballspiller
* Espen Olsen (f 1979), fotballspiller
* Espen Hoff (f 1981), fotballspiller
* Espen Klouman Høiner (f 1981), skuespiller

### Annen bruk av navnet
* Espen Askeladd, eventyrfigur

## Referanser


## Eksterne lenker
*
Mower County

**Mower County** er et fylke i den amerikanske delstaten Minnesota. Det ligger i den sørøstlige delen av staten og grenser mot Dodge County i nord, Olmsted County i nordøst, Fillmore County i øst og mot Freeborn County i vest. Det har også grense mot delstaten Iowa i sør.

Mower totale areal er 1 843 km² hvorav 1 km² er vann. I 2000 hadde fylket 38 603 innbyggere og administrasjonssenteret ligger i byen Austin som også er fylkets største by. 

Fylket har fått sitt navn etter politikeren John Edward Mower.
  
## Eksterne lenker
*
M578 Light

**M578 Light** er en amerikansk bergepanservogn.

M578 ble først utviklet av det amerikanske Pacific Car and Foundry Company midt på 1950-tallet.  Det første produksjonskjøretøyet ble tatt fram av FMC i 1962.  Fra 1971 ble produksjonen foretatt av BMY, som fram til 1983 produserte 1018 kjøretøy.  

M578 bruker samme chassis som 175 mm M107 selvdrevet feltkanon og 203 mm M110 selvdrevet felthaubitser.  Vognføreren sitter framme i skroget med motoren på sin høyre side.  I tårnet sitter de to resterende mannskapene.  Bak på skroget sitter en stor hydraulisk styrt spade.  To vinsjer er installert, med maksimal trekkraft 27&nbsp;000 kg og løftekapasitet 6&nbsp;750 kg.

Kjøretøyet er eller har vært i tjeneste med Bolivia, Brasil, Canada, Danmark, Egypt, Filippinene, Iran, Jordan, Marokko, Nederland, Norge, Saudi-Arabia, Spania, Storbritannia og USA.
Michael Dibdin

**Michael Dibdin** (født 21. mars 1947 i Wolverhampton i England, død 30. mars 2007) var en engelsk forfatter.

## Liv og virke
Dibdin studerte engelsk ved Sussex University og tok Master of Arts ved University of Alberta i Canada. Fra 1978 underviste han i fire år ved Universita' degli Studi di Perugia i Italia. Han bosatte seg senere i Seattle, USA, sammen med sin kone, den amerikanske forfatteren Katherine Beck som skriver under forfatternavnet K.K. Beck.

Dibdin debuterte i 1978 med pastisjen *The Last Sherlock Holmes Story*. Han er mest kjent for sin serie kriminalromaner satt i Italia med den venetianske politimannen inspektør Aurelio Zen i hovedrollen. Bøkene hans er oversatt til en rekke språk og har vunnet flere priser, deriblant Crime Writers' Associations Gold Dagger. I 2002 ble han dessuten nominert til The International IMPAC Dublin Literary Award, for romanen *And Then You Die*.

## Bibliografi
* *The Last Sherlock Holmes Story* (1978)
* *A Rich Full Death* (1986)
* *Ratking* (1988)
* *The Tryst* (1989)
* *Vendetta* (1990)
* *Dirty Tricks* (1991)
* *Cabal* (1992)
* *The Dying of the Light* (1993)
* *The Picador Book of Crime Writing* &ndash; sakprosa (1993)
* *Dead Lagoon* (1994)
* *Dark Spectre* (1995)
* *Cosi Fan Tutti* (1996)
* *A Long Finish* (1998)
* *Blood Rain* (1999)
* *Thanksgiving* (2000)
* *And Then You Die* (2002)
* *Medusa* (2003)
* *Back to Bologna* (2005)
* *End Games* (2007)

### Oversettelser til norsk

## Priser og utmerkelser
* The Gold Dagger 1988, for *Ratking*
* Grand Prix de Littérature Policière 1994, for *Cabale* (*Cabal*)

## Referanser


## Eksterne lenker
* British Council of Arts: Michael Dibdin
* Krimcouch: Michael Dibdin
* Bastulli Mystery Library: Michael Dibdin 
* Linda Richards intervju med Michael Dibdin fra 1999
Martin County (Minnesota)

**Martin County** er et fylke i den amerikanske delstaten Minnesota. Det ligger i den sørlige delen av staten og grenser mot Watonwan County i nord, Blue Earth County i nordøst, Faribault County i øst, Jackson County i vest og mot Cottonwood County i nordvest. Det har også grense mot delstaten Iowa i sør.

Martin Countys totale areal er 1 890 km² hvorav 52 km² er vann. I 2000 hadde fylket 21&nbsp;802 innbyggere. 97&nbsp;% av innbyggerne er hvite; 2% er latinere. 51&nbsp;% av innbyggerne er av tysk avstamning, 12&nbsp;% er av norsk avstamning og 6&nbsp;% av svensk avstamning. 

Administrasjonssenteret ligger i byen Fairmont som også er fylkets største by. I alt er det ti byer i fylket, blant dem Trimont og Sherburn.

Fylket har fått sitt navn etter Henry Martin. Walter Mondale er født i byen Ceylon i Martin County. 
  
## Eksterne lenker
*
86 (tall)

**86** (**åttiseks**, også skrevet *seksogåtti* på riksmål) er det naturlige tallet som kommer etter 85 og kommer før 87.

86 er et partall.

86 er atomnummeret til radon.

86 er LXXXVI i romertall.
91 (tall)

**91** (**nittien**, også skrevet *enognitti* på riksmål) er det naturlige tallet som kommer etter 90 og kommer før 92.

91 er et oddetall.

91 er atomnummeret til protactinium.

91 er XCI i romertall.
99 (tall)

**99** (**nittini**, også skrevet *niognitti* på riksmål) er det naturlige tallet som kommer etter 98 og kommer før 100.

99 er et oddetall.

99 er atomnummeret til einsteinium.

99 er XCIX i romertall.
Freeborn County

**Freeborn County** er et fylke i den amerikanske delstaten Minnesota. Det ligger i den sørlige delen av staten og grenser mot Steele County i nordøst, Mower County i øst, Faribault County i vest og mot Waseca County i nordvest. Det har også grense mot delstaten Iowa i sør.

Freeborn totale areal er 1 833 km² hvorav 39 km² er vann. I 2000 hadde fylket 32 584 innbyggere og administrasjonssenteret ligger i byen Albert Lea som også er fylkets største by. 

Fylket har fått sitt navn etter William Freeborn som var byen Red Wings andre borgermester.
  
## Eksterne lenker
*
Faribault County

**Faribault County** er et fylke i den amerikanske delstaten Minnesota. Det ligger i den sørlige delen av staten og grenser mot Blue Earth County i nord, Waseca County i nordøst, Freeborn County i øst og mot Martin County i vest. Det har også grense mot delstaten Iowa i sør.

Faribault totale areal er 1 869 km² hvorav 21 km² er vann. I 2000 hadde fylket 16 181 innbyggere og administrasjonssenteret ligger i byen Blue Earth. 

Fylket har fått sitt navn etter Jean Baptiste Faribault.
  
## Eksterne lenker
*
Nobles County

**Nobles County** er et fylke i den amerikanske delstaten Minnesota. Det ligger i den sørvestlige delen av staten og grenser mot Murray County i nord, Cottonwood County i nordøst, Jackson County i øst og mot Rock County i vest. Det har også grense mot delstaten Iowa i sør.

Nobles Countys totale areal er 1 871 km² hvorav 18 km² er vann. I 2000 hadde fylket 20 832 innbyggere og administrasjonssenteret ligger i byen Worthington som også er fylkets største by. 

Fylket har fått sitt navn etter William H. Nobles.
  
## Eksterne lenker
*
87 (tall)

**87** (**åttisju**, også skrevet *syvogåtti* på riksmål) er det naturlige tallet som kommer etter 86 og kommer før 88.

87 er et oddetall.

87 er atomnummeret til francium.

87 er LXXXVII i romertall.

## Annet
Resirkulering

**Resirkulering** betyr å bruke noe på nytt. Det er et generelt begrep som beskriver en prosess der ressurser, råvarer og produkter er i omløp og brukes om igjen i et kretsløp. Det brukes ofte synonymt med **gjenvinning**, bruk av avfall som råstoff til å produsere nye varer eller ressurser, i form av material- og energigjenvinning (nivå tre og fire i avfallshierarkiet), men rommer også forberedelse for ombruk. Ved resirkulering i moderne og gode anlegg hindrer man avfallet fra å hope seg opp på deponier, spredd i naturen eller å bli brent på en uforsvarlig måte. På den måten kan man redusere utvinning av råvarer fra naturen. Det resirkulerte materialet er dessuten en ressurs som kan utnyttes.

Resirkulering er knyttet til sirkulærøkonomi. Blant materialer som ofte blir resirkulert finner vi glass, papir og drikkekartong, stål og aluminium, tekstiler, plast, biologisk avfall og avløpsvann. 

Industrien gir størst bidrag til resirkulering. Rensing av utslipp fra industrien sparer miljøet for giftig forurensning og gir bidrag til resirkulering av industriråstoff. Kildesortering og resirkulering av husholdningsavfall og avløpsvann reduserer mengden av avfall lokalt. Deponier vokser langsommere og avløpsrenseanleggene sparer energi. Steder hvor avfall kan leveres i Norge er av forskjellige typer. Blant disse finnes kommunale
gjenvinningsstasjoner, miljøstasjoner og gjenbruksstasjoner.

En utfordring ved gjenvinning er at den kan gi industrien en unnskyldning for planlagt foreldelse, og for "bruk- og kast"-tenkning.

## Materialgjenvinning
Materialgjenvinning er å gjenvinne materialene i kasserte produkter som ikke kan brukes på nytt. Eksempelvis kan man lage nytt papir av kasserte papirprodukter.  

Ved materialgjenvinning utnytter man avfallet slik at materialet beholdes helt eller delvis. Råstoff som er basert på avfall sparer naturen for uthenting av nytt råstoff, samtidig som det gir lavere bruk av energi. Det er vanlig å skille mellom mekanisk og kjemisk gjenvinning. Her inngår også biologisk behandling som biogassproduksjon og kompostering.

Så seint som i 1984 ble mekanisk gjenvinning av plast og papir sett på som problematisk fordi det var vanskelig å få god nok renhet på produktene til at de kunne brukes som råstoff i ny produksjon. Man regnet med at materialgjenvinning fra kommunalt avfall kun ville få marginal betydning i overskuelig framtid, men hadde større tro på energigjenvinning.

## Energigjenvinning

Energigjenvinning er å brenne avfall og utnytte varmen som energi i form av varme og/eller strøm. Det utnyttes mest effektivt i varmekraftverk som kan forbrenne avfall ved høye temperaturer. I senere år har det blitt vanlig med såkalte kraftvarmeverk som ved kogenerasjon produserer både strøm og fjernvarme.

## Referanser


## Se også
* Ombruk
* Kildesortering
* Kildeseparering
* Returtjeneste

## Eksterne lenker
* 
* Kildesorteringsguiden
* Miljøstatus i Norge: Avfall og gjenvinning 
* Ny norm for prefabrikkerte gråvannsrenseanlegg- Forskning på gråvann
* Informasjon om Kildeseparasjon- Forskning på forbedring av helse forbundet med rening og gjenbruk av gråvann
111 (tall)

**111** (*ett hundre og elleve*) er det naturlige tallet som kommer etter 110 og kommer før 112.

*111 er et oddetall.
*111 er atomnummeret til røntgenium.
*111 er CXI i romertall.
*111 er sammensatt av én hundrer, én tier og én ener.
Olav Mannslagar

**Olav Mannslagar** eller *Olav Gardvik* (død 20. november 1686) var fra Seljord, og fikk navnet sitt fordi han kom til å ta livet av Torgrim Svartdal i et bryllup på Øverland i 1684. For dette skulle han halshugges etter loven, men kunne slippe fra det om han levde fredløs i sju år. Greidde han det skulle han være fri.

Hele denne tida bodde han så i en hule som den dag i dag kalles Mannslagarhola. Den hadde tre utganger, slik at han kunne smette unna om noen så etter ham. Ifølge sagnet ble Olav tatt da det bare var noen få dager igjen før fristen – trolig avslørt av Eivind Vindal, som gjerne skulle hatt Gardvik etter ham. Han sneik også til seg jorda.

Offentlige dokumenter fra rettssaken viser at drapet ble begått 2. juli 1684, mens Gardvik ble dømt 7. november 1686. Dokumentasjon fra skarpretteren Jørgen Nielsen viser at Gardvik ble henrettet 20. november. Det at Gardvik skal ha holdt seg skjult i nesten sju år er derfor diktning. Dette er et eksempel på at selv om hendelsen er veldokumentert har den trukket til seg mange sagnelementer, og den regnes derfor til gruppen av historiske sagn. Men i grunnen er soga om mannslagaren i de beste overleveringer nærmest for en saga å regne om man ser nærmere på de fortellertekniske virkemiddel. Olav mannslagar fikk en stor etterslekt, «Mannslagarætta» i Seljord. Han er tippoldefar til Anne Golid.

## Referanser
105 (tall)

**105** (*ett hundre og fem*) er det naturlige tallet som kommer etter 104 og kommer før 106.
105 er et oddetall.

105 er atomnummeret til dubnium.

105 er CV i romertall.
115 (tall)

**115** (*ett hundre og femten*) er det naturlige tallet som kommer etter 114 og kommer før 116.

115 er et oddetall.

115 er atomnummeret til moscovium.

115 er CXV i romertall.
Pipestone County

**Pipestone County** er et fylke i den amerikanske delstaten Minnesota. Det ligger i den sørvestlige delen av staten og grenser mot Lincoln County i nord, Lyon County i nordøst, Murray County i øst og mot Rock County i sør. Det har også grense mot delstaten Sør-Dakota i vest.

Pipestone Countys totale areal er 1 207 km² hvorav 1 km² er vann. I 2000 hadde fylket 9 893 innbyggere og administrasjonssenteret ligger i byen Pipestone som også er fylkets største by. Fylket ble grunnlagt i 1857.
  
## Eksterne lenker
*
Telefonuret

**Telefonuret** (også kalt «*Frøken Ur*») var en automatisk teletjeneste opprettet av Oslo Telefonanlegg i 1932. Telenor stanset tjenesten i 2007 grunnet manglende trafikk.

## Historie
6. juni 1932 opprettet Oslo Telefonanlegg en telefonurtjeneste der klokkeslettet ble angitt ved klokkeslag. Først kom timeslagene i en dyp klang, deretter timinuttersslagene, og til sist minuttslagene. Bergen Telefonanlegg startet en talende tjeneste i 1935 der klokkeslettet ble lest av skuespilleren Randi Brænne.

I 1937 fikk også Oslo et talende telefonur, det samme LM Ericsson-utstyret som var i bruk i Stockholm. Oslos første Frøken Ur-stemme ble lest inn av Kate Falch som var ansatt ved Oslo Rikstelefonsentral. Hun leste også inn stemmen til værtelefonen på 06. Hun hadde jobben fram til den nye tellemåten i 1952 gjorde at opptakene måtte gjøres på nytt. Ingrid Arnesen, ansatt ved 018, ble den nye stemmen. Etter et år ble hun erstattet av Kari Borg Mannsåker, som hadde telefonur-stemmen fram til et nytt telefonur ble introdusert i august 1961. Den nye Oslo-stemmen til Frøken Ur ble Liv Yttervik. 

Nå var telefonuret til Oslo også tatt i bruk av resten av østlandsområdet, og seinere også hele landet utenom Bergen. Den fjerde versjonen av telefonuret i Oslo ble tatt i bruk i 1980, også denne gang med Liv Ytterviks stemme.

Fra 1992 til tjenesten opphørte i 2007, ble stemmen lest inn av Kristin Johnson.

Først i 1994 kom ett felles telefonur for hele landet i bruk.

Telefonnummeret til tjenesten ble endret fra 07 til 017 i 1958. I 1990 var nummeret 0170. Etter noen år ble det endret til 170, før nummeret ble 09170 i 1999.

## Trafikk
Oslo-uret hadde 220&nbsp;000 anrop de to første månedene tjenesten var i bruk. I 1935 og 1936 hadde tjenesten i alt 1,2 millioner anrop. Ventetiden steg til nærmere 45 sekunder, og det ble besluttet å gå over til talende telefonur i 1937. Allerede i de første tre månedene hadde det nye uret over 650&nbsp;000 anrop. Da tjenesten ble lagt ned i 2007, var antallet anrop nede i mellom to og tre tusen per time i døgnets travleste periode.

## Teknologi
Det første telefonuret til Oslo Telefonkompani var konstruert av to av firmaets egne teknikere. Det besto av stålrør som ble satt i svingninger, koblet til en forsterker som sendte lyden ut på nettet. 

Metoden som ble brukt på ur nummer to fra 1937 var at en stemme ble innspilt på seks filmskiver som var festet på en aksel. De to første skivene var timer, de tre neste anga minutter og den siste var sekunder. På den tredje versjonen, som ble innført i 1961, benyttet man magnetofon i stedet for lydfilm. Uret ble synkronisert fra normaluret til Kringkastingen, som igjen fikk sin kontrollimpuls fra den engelske stasjonen Rugby.  

## Litteratur
*
*Artikkel i Aftenpostens historieblad nr.1 2016

## Referanser
95 (tall)

**95** (**nittifem**, også skrevet *femognitti* på riksmål) er det naturlige tallet som kommer etter 94 og kommer før 96.

95 er et oddetall.

95 er atomnummeret til americium.

95 er XCV i romertall.
Rock County (Minnesota)

**Rock County** er et fylke i den amerikanske delstaten Minnesota. Det ligger i det sørvestlige hjørnet av staten og grenser mot Pipestone County i nord, Murray County i nordøst og mot Nobles County i øst. Det har også grense mot delstatene Iowa i sør og Sør-Dakota i vest.

Rock Countys totale areal er 1 251 km² hvorav 1 km² er vann. I 2000 hadde fylket 9 721 innbyggere og administrasjonssenteret ligger i byen Luverne som også er fylkets største by. 

Fylket har fått sitt navn etter steinplatået i fylket.
 
## Eksterne lenker
*
Vallset kirke

**Vallset kirke** (tidligere Tomter kirke) er en korskirke fra 1850 i Stange kommune, Innlandet fylke.

Kirken har 350 plasser.

## Historikk
Bygningen er en korskirke bygd av laftet tømmer i 1850. Arkitekt var Capt. Frisak. Byggeansvarlig for kirken var Thomas Aasen. Kirken ble innviet den 25. september 1850 av Oslobiskopen Arup. Kirken ble bordkledd utvendig i 1874 og da ble også spiret påbygd. Det har stått en kirke på den samme tomten tidligere. Gamlekirken, som var for liten, ble revet for å gi plass til den nye kirken. Inventaret ble tatt vare på og plassert på loftet i den nye kirken. Ved restaureringen av kirken til 100-årsjubileet i 1950 kom den gamle prekestolen og altertavlen samt 20 minnetavler, alt gitt av bygdefolket, på plass i kirken.

## Inventar
Ved visitasen i 1961 kom madonnaen, jomfru Maria med barnet og diakonen St. Laurentius, begge antakelig skåret på 1200-tallet, endelig på plass. I år 2000 feiret Vallset kirke sitt 150-årsjubileum en hel uke til ende, 22.-29. oktober. Golvet ble slipt og lakkert, nye stoler erstattet de fremste benkene, benkene ble malt, døpefonten restauret, ny golvløper skaffet til veie, orgelet ble restaurert og spillepulten flyttet, de gamle lampene i kirken ble bygd om til praktfulle lysekroner, kirkemuren pusset opp og parkeringsområdet fikk ny belysning.

### Altertavle

Altertavla i Vallset kirke er fra 1686 og er antageligvis laget av Johannes Larsen Skraastad, Vang. Den er påmalt årstallet 1721. Motiv: Kristus på korset, mellom Maria og Johannes, Moses og Aron, de fire evangelistene, Guds øye og Salvator Mundi.

### Prekestol

Prekestolen i Vallset kirke er fra 1686 og antageligvis laget av Johannes Larsen Skraastad, Vang.

### Treskulptur

Treskulpturen av madonna med barnet er fra ca. 1200. Treskulpturen kom tilbake fra Hedmarkmuseet til Vallset i 1961. Den ble restaurert siste gang i 1995.

## Referanser


## Litteratur
* 
* 

## Eksterne lenker
* 
*
AvtaleGiro

**AvtaleGiro** er en samordnet norsk betalingstjeneste for belastning av betalers konto. Kontobelastningen skjer med grunnlag i betalingsmottakers krav, som betalingsmottaker har innlevert elektronisk til sin bank.

Regelverket for AvtaleGiro reguleres av Bits AS ,som er bankenes infrastrukturselskap, og tjenesten administreres og driftes av Mastercard Payment Services på vegne av bankene.

Både betalingsmottaker og betaler må inngå en avtale om AvtaleGiro med sin bank. Betaleren har krav på å bli varslet i forkant av betalingen (direkte fra betalingsmottaker, eller via banken gjennom nettbank eller kontoutskrift), og kan om nødvendig stanse betalingen.

AvtaleGiro kan kombineres med eFaktura som varsling av betalingen hvis betalingsmottakeren tilbyr dette.

Andre land har betalingstjenester under begrepet *direkte debitering* der betalingsmottaker kan initiere belastningen direkte uten varsling av betaler i forkant. Innen EU reguleres dette under regelverket for *Sepa Direct Debit*

## Statistikk om AvtaleGiro
* Om lag 20 000 bedrifter tilbyr tjenesten.
* Tjenesten benyttes av mer enn 3,2 millioner nordmenn, som totalt har ca 20 millioner betalingsavtaler.
*I 2020 ble det sendt inn 137,2 mill trekk via AvtaleGiro

## Se også
* eFaktura
* Giro Utbetaling
* Sjekk
* Bankremisse
* Giro
* Brevgiro
* AutoGiro

## Referanser


## Eksterne lenker
* Informasjonsside for AvtaleGiro
Xanthippe

**Xanthippe** (gresk Ξανθίππη) var gift med Sokrates i antikkens Athen. De hadde de tre sønnene Lamprokles, Sofroniskos og Menexenos.

Der er mange historier om Xanthippe, men få ting som betraktes som sikre fakta. Man tror at hun var mye yngre enn filosofen hun var gift med, kanskje så mye som 40 år. Hun var berømt for sin skarpe tunge og det sies hun er den eneste som noensinne har vunnet en diskusjon med Sokrates. Etter en spesiell krangel skal hun ha tømt en potte over Sokrates' hode, hvoretter han skal ha bemerket, «Etter torden kommer som regel regnet.»

Xenofon skildrer henne som en arrig kvinne, stridslysten og ondsinnet. Betegnelsen *xantippe* har derfor siden også blitt brukt generelt som kallenavn på enhver «hissig eller trettekjær hustru eller kvinne».

Imidlertid var Sokrates heller ikke særlig lett å leve med, eksempelvis nektet han å motta penger for sine belæringer gjennom diskusjon (i motsetning til sofistene). Hans bidrag til husholdningen, sies det, var de tilfeldige mynter han fant på sine daglige spaserturer rundt i Athen.

## Navnet
Xanthippe betyr «blond hest», fra gresk ξανθός «xanthos» (blond) og ‘ιππος «hippos» (hest). Hennes navn er et av mange greske personnavn med tilknytning til hest, sammenlign Philippos: «hesteelsker»; Hippokrates: «hestetemmer» etc. «Hippos» er et gammelt gresk navn som ofte antydet en aristokratisk bakgrunn.

## Litteratur
I akt 1 scene 2 i Shakespeares *[[Troll kan temmes]]* sammenlikner Petruchio Katherina med Xantippe: *«Som Sokrates' Xanthippe eller verre»*

Amy Levy, engelsk dikter i viktoriatiden, skrev en dramatisk monolog oppkalt etter *Xantippe*.

## Referanser


## Eksterne lenker
*
Porsche Carrera GT

**Porsche Carrera GT** er en superbil fra den tyske bilprodusenten Porsche, som ble produsert i 1.270 eksemplarer mellom 2004 og 2006.

Carrera GT er konstruert på en ramme av karbonfiber, og er utstyrt med en 5,7-liters V10-motor som har en effekt på 612 hestekrefter. Modellen akselererer fra 0 til 100 km/t på 3,9 sekunder, 0-200 på 9,9 sekunder og har en toppfart på 330 km/t. Dette er data oppgitt av Porsche. Opprinnelig var det planlagt en produksjon på 1.500 biler totalt. Men i august 2005 uttalte Porsche at produksjonen ville bli avsluttet tidligere enn planlagt, grunnet nye amerikanske sikkerhetsregler for kollisjonsputer. I mai 2006 var det produsert i alt 1.270 av Carrera GT. 

Av kjente eiere kan nevnes den amerikanske komikeren Jerry Seinfeld, som har en Carrera GT i sin omfattende Porschesamling.

## Referanser
Louis de Quémener

**Louis de Quémener** eller **Louis Quéméner** (født 3. september 1643, død 17. november 1704) var en fransk katolsk misjonær i Kina. Han var tilknyttet Det parisiske Misjonsselskap (*Missions Etrangères de Paris*, M.E.P.). 

Louis Quéméner var opprinnelig fra Bretagne. Faren hans het også Louis Quéméner; moren het Françoise Lestobec. Faren hans ville at han skulle bli handelsmann i likhet med ham selv og mange andre i slekten. Men under en pilegrimsferd sammen med sin mor bestemte Louis seg for å bli misjonær. 

Han reiste ut til Kina den 6. april 1682. Da ritestriden blusset opp igjen i 1693 ved at en annen prest, msgr. Charles Maigrot, som var apostolisk vikar i Fujian (og senere biskop), gikk skarpt ut mot de kristnes deltagelse under Konfucius-relaterte ritualer og riter knyttet til den kinesiske forfedrekulten, var det Quémener som i 1696 ble sendt til Roma for å fremlegge Maigrots forordning (kalt «Mandatum») for pave Innocens XII (som var pave fra 1691 til 1700).

## Referanser
116 (tall)

**116** (*ett hundre og seksten*) er det naturlige tallet som kommer etter 115 og kommer før 117.

116 er et partall.

116 er atomnummeret til livermorium.

116 er CXVI i romertall.
Yellow Medicine County

**Yellow Medicine County** er et fylke i den amerikanske delstaten Minnesota. Det ligger i den sørvestlige delen av staten og grenser mot Lac qui Parle County i nord, Chippewa County i nordøst, Renville County i øst, Redwood County i sørøst, Lyon County i sør og mot Lincoln County i sørvest. Det har også grense mot delstaten Sør-Dakota i vest.

Yellow Medicine Countys totale areal er 1 977 km² hvorav 14 km² er vann. I 2000 hadde fylket 11 080 innbyggere og administrasjonssenteret ligger i byen Granite Falls. 

Fylket har fått sitt navn etter elven Yellow Medicine River som renner gjennom fylket.
  
## Eksterne lenker
*
Lac qui Parle County

**Lac qui Parle County** er et fylke i den amerikanske delstaten Minnesota. Det ligger sørvest i delstaten, ved delstatsgrensen til Sør-Dakota, og grenser ellers til Big Stone County i nord, Swift County i nordøst, Chippewa County, Minnesota i øst og mot Yellow Medicine County i sør.

Ved folketellingen i 2020 hadde Lac qui Parle County 6&nbsp;719 innbyggere. Halvparten regner seg som norskamerikanere. Største by og administrasjonssted er Madison, som kaller seg for «USAs lutefiskhovedstad».

Navnet Lac qui Parle er fransk og betyr «snakkende innsjø». Det er et oversettelseslån fra innsjønavnet Mde Iyedan på siouxspråk, men bakgrunnen for dette navnet er uklar. Innsjøen er en del av Minnesotavassdraget.

## Referanser


## Eksterne lenker
*
AutoGiro

**AutoGiro** er en tjeneste for formidling av regelmessige betalingsoppdrag mellom bedrifter. Nets (tidligere Bankenes BetalingsSentral) avviklet tjenesten 1. juli 2000 for forbrukere etter pålegg fra norske forbrukermyndigheter. Tjenesten ble avløst av AvtaleGiro, som gir forbrukeren/betaleren større muligheter til å gripe inn overfor betalingskrav som vedkommende ikke er enig i.

## Referanser
Crazy Horse (Lakota-høvding)

**Crazy Horse** (Lakota: ***Tasunka Witko***, uttales *tashúnka uitko*) (født rundt 1838&ndash;1840 i Sør-Dakota, død 5. september 1877 i Fort Robinson, Nebraska) var amerikansk høvding for Siouxstammen.

Han ledet blant annet kampene i slaget ved Little Bighorn 25. juni 1876, da krigere fra Lakotastammen slo oberstløytnant George Armstrong Custer og det 7. kavaleri.

Crazy Horse overga seg til amerikanerne 6. mai 1877 og ble drept av hæren i september samme år. Omstendighetene rundt drapet er fremdeles omstridt. Den mest vanlige beskrivelsen av hva som hendte var at han ble myrdet mens han var under deres «varetekt», arrestert under et forhandlingsmøte om fredsbetingelsene. Vakthavende offiser hadde gitt beskjed til vaktsoldatene om at han ikke ville se Crazy Horse i live neste morgen. Han ble deretter samme natt skutt ned og drept etter et framprovosert «fluktforsøk». 

Han var kjent for sitt store mot og sterke lederegenskaper. Han ønsket å ta vare på kulturen og de tradisjonelle verdiene i sitt samfunn, og førte krig mot de sentrale myndighetene da de opplevde at egen kultur og verdier ble truet, herunder de territoriene de trengte for å kunne leve sin livsførsel.

## Tidligere liv
Året Crazy Horse ble født er uavklart, men de fleste er enig mellom 1840 og 1845. Ifølge Šúŋka Bloká (He Dog) ble både han og Crazy Horse født samme år og årstid. Medisinmann og åndelig rådgiver i Oglala, Ptehé Wóptuȟ’a (Encouraging Bear) sa han ble født samme år da Oglala-stammen stjal 100 hester som var på høsten ifølge Lakota-kalenderen. Kilder fra Cheyenne-slektninger har sagt at han ble født våren 1840. På kvelden etter at Crazy Horse ble drept, sa faren hans til løytnant H.R. Lemly at han ble født 1840. 

### Navnets opprinnelse
Som ung gutt ble Crazy Horse kjent som «Curly Hair» Litt senere fikk han navnet «Horse on Sight». Under kamp med Arapaho var Crazy Horse fremtrengende med sitt mot og ble gitt navnet «Crazy Horse» fra far som het det samme.

## Crazy Horse minnesmerke
Korczak Ziółkowski, som hadde jobbet med Mount Rushmore, fikk i oppdrag å lage et Crazy Horse-minnesmerke, og begynte på denne skulpturen i 1948. Den skulle hugges ut i Black Hills i Sør-Dakota og er fortsatt i arbeid (per 2019). Når den er ferdig vil den være 195 meter bred og 172 meter høy.

## Referanser
Antonio Caballero de Santa María

**Antonio de Santa María Caballero** også kalt **Antonio de Santa María** eller **Antonio Caballero** (født 20. april 1602 i det nordlige Spania, død 13. mai 1669 i fengsel i Kanton i Kina) var grunnleggeren av fransiskanerordenens misjonsvirksomhet i Kina i den nyere tid. Han kom til Manila på de filippinske øyer i  1629 som lektor i teologi og sjelesørger for byens japanere. I 1633 dro han sammen med dominikanerpateren Juan Bautista de Morales via Formosa til provinsen Fujian. Han ble utnevnt til leder for de fransiskanske kinamisjoner i 1643 og virket fra 1650 med stor fremgang i provinsen Shandong. Han var fransiskanernes ledende motstander mor jesuittenes misjonsmetoder l landet og ble dermed en viktig aktør under den såkalte ritestriden i Kina.

Han døde i fengsel i Kanton som offer for Yang Guangxians kristenforfølgelse tidlig i Kangxi-keiserens regjeringstid.  
## Verk
**Brev og skrifter* (på spansk, portugisisk, latin og kinesisk): Otto Maas, Cartas de China, Sevilla 1917; Sinica Franciscana, Quaracchi 1929-54, II, 315-606.

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976
Rafnes

**Ravnes** eller **Rafnes gård** er en herregård beliggende ved Frierfjorden i Bamble kommune og en av de opprinnelige gårdene tilhørende tettstedet Herre, Grenlandområdet, nær Porsgrunn. 

## Ravnes gård
Den gamle herregården av tre som lå på stedet, ble bygd for en gren av slekten Løvenskiold i 1780-årene. Datidens Louis-seize-stil krevde lyse farver, hvorfor alle bygningene var hvitmalte med sorte, glaserte panner. Pipene var plassert en på hver side av valmspissene. 

Gården med tilhørende jord- og skogeiendommer eides av Løvenskioldsslekten frem til den ble solgt omkring 1920. 

Gårdsbygningen brant ned i 1932, men hovedbygningen ble gjenoppført i 1935 etter tegning av arkitekt Wilhelm Svensen. I 1967 ble gården overtatt som representasjonslokaler for Norsk Hydro, som drev industri i området. 

## Løvenskioldere fra Rafnes
* Jacob Løvenskiold (d. 1795), kammerjunker, kjøpte gården i 1782 sammen med onkelen Severin. 
* «Fritz» Løvenskiold (d. 1869), eide Rafnes, kammerherre og postmester i Christiania, gift med dagboksforfatteren Maren Fransisca Paus
* Herman Løvenskiold (d. 1910), eide Rafnes, jurist
* Herman Løvenskiold (d. 1927), eide Rafnes, oberstløytnant og stortingsrepresentant 
* Herman Leopoldus Løvenskiold, dr.philos, Nesodden, ornitolog, seglforsker i Riksarkivet og sønn til oberst Herman L.

## Referanser
Katalysator

En **katalysator** er et stoff som øker hastigheten på en kjemisk reaksjon, 
uten at det selv (permanent) forandres, dette prinsippet kalles katalyse.
Tilstedeværelsen i prosessen åpner en alternativ reaksjonsvei med lavere aktiveringsenergi slik at flere molekyler får tilstrekkelig høy energi for å reagere ved lavere trykk og temperatur enn ellers. Visse katalysatorer kan også endre en reaksjon ved å selektivt påvirke aktiveringsenergiene for ulike komponenter i en blanding. Prosessen kalles katalyse.

Katalysator til gassrensing er i bruk blant annet i biler og andre motorkjøretøyer. Man renser luften slik at man bare får utslipp av nitrogengass, ikke nitrogenoksid. Dette er ikke så skadelig for miljøet. Katalysatoren oppnår driftstemperatur først etter seks kjørte kilometer, og den kan da begynne å rense utslippene.

Katalysatorer reagerer vanligvis med en eller flere stoffer og lager en midlertidig kjemisk substans som igjen reagerer for å lage det endelige produktet. I prosessen gjenskapes katalysatoren slik at den ikke blir forbrukt av prosessen. Det følgende et typisk reaksjons-forløp:
 
A og B er stoffene som skal reagere med hverandre til D som er sluttproduktet. **C er katalysatoren**.

A + C → AC (1)

B + AC → ABC (2)

ABC → CD (3)

CD → C + D (4)

Selv om katalysatoren (C) brukes opp i reaksjon (1) blir den produsert igjen i reaksjon (4).  Derfor blir totale situasjonen slik

A + B + C → D + C 

Katalysatoren blir altså hverken brukt opp eller produsert.

## Forskjellige typer katalysatorer
Det finnes tre hovedgrupper av katalysatorer, heterogene katalysatorer, homogene katalysatorer og biokatalysatorer (enzymkatalysatorer).

### Heterogene katalysatorer
Ved heterogen katalyse er reaktantene og katalysatoren i forskjellige faser. Denne blir mye brukt i industrien der reaktantene er i gassfase, mens katalysatoren er i fast form. 

#### Reaksjonsselektivitet
Katalysatorens reaksjonsselektivitet kan bli endret ved å gjøre alle de aktive setene identiske, vi kan feks ha alle metalpartiklene av lik størrelse. Formselektivitet er spesielt for mikroporøse materialer.

#### Deaktivering
Heterogene katalysatorer kan deaktiveres ved flere måter, de vanligste er koksing, sintring og forgiftning.

### Homogene katalysatorer
Ved homogen katalyse er både reaktantene og katalysatoren i samme fase. 

#### Reaksjonsselektivitet
Vi kan kontrollere reaksjonsselektiviteten ved å kontrollere steriske og elektromagnetiske egenskaper ved å endre på ligandene. 

#### Deaktivering
En homogen katalysator kan deaktiveres ved metal leaching, liganddekomponering, luft- og fuktighetsfølsomhet, og forgiftning.

### Biokatalysator
I biokatalyse eller enzymkatalyse er katalysatoren ofte ett enzym. Her vil ofte reaksjonen skje i ett vandig miljø ved moderate temperaturer. 

#### Deaktivering
Den vanligste måten for et enzym å bli deaktivert på er termisk tap av struktur, altså refolding og denaturering (inhibitor).

## Se også
* Inhibitor

## Referanser


## Eksterne lenker
*
Muller

* *[[Mulloidichthys]]*
* *[[Mullus]]*
* *[[Parupeneus]]*
* *[[Pseudupeneus]]*
* *[[Upeneichthys]]*
* *[[Upeneus]]*

**Muller** er en familie av saltvannsfisker som hovedsakelig lever på grunt vann i tropiske områder. De har en spoleformet kropp med sterke farger. Fargene skifter mellom dag og natt. På haken sitter et par lange skjeggtråder som er utstyrt med smaksorganer. Disse bruker mullene når de leter etter føde på bunnen. Enkelte arter kan bli opp til 60 cm lange. På grunn av at de er svært velsmakende, blir det drevet fiske etter nesten alle mullearter. 

I europeiske farvann forekommer to nærstående arter, som har vært ettertraktede matfisker helt siden romertiden:

* Mulle (*Mullus surmuletus*) lever i Middelhavet, Svartehavet og i Atlanterhavet fra Kanariøyene og Madeira til den sørlige Nordsjøen. Om sommeren hender det at den blir funnet langs norskekysten fra svenskegrensen til Bergen. Om dagen er mullen rød med langsgående gule striper og en svart stripe fra øyet til halefinnen, men om natta er den marmorert med røde og hvite flekker.

* Rødmulle (*Mullus barbatus*) lever i Middelhavet, Svartehavet og i Atlanterhavet fra De britiske øyer til Senegal. Denne arten har ingen striper på finnene.

I tillegg har minst fire mullearter fra andre havområder nå etablert seg i Middelhavet: *[[Upeneus moluccensis]]* og *[[Upeneus pori|U. pori]]* fra det indopasifiske området, den vestafrikanske *[[Pseudupeneus prayensis]]* og *[[Parupeneus forsskali]]* fra Rødehavet og Adenbukta.

## Referanser


## Eksterne lenker
* 

*
Pløens gate (Oslo)

**Pløens gate** (1, 2-4) er en gate i sentrum av Oslo som går mellom Storgata og Torggata. 

Gaten ble i 1864 kalt opp etter legatstifteren og grosserer Marcus Pløen (født 1778, død 1836). Den gikk tidligere fra Storgata til Grubbegata, men strekningen Torggata til Grubbegata ble i 1999 endret til Eva Kolstads gate.

## Referanser


## Eksterne lenker
*